PMIndiaData/PMIndiaSum huggingface dataset:
وزیر اعظم نے مدھیہ پردیش کے اجین میں شری مہاکال لوک میں مہاکال لوک پروجیکٹ کے پہلے مرحلے کو قوم کے نام وقف کیا

وزیر اعظم جناب نریندر مودی نے آج مدھیہ پردیش کے اجین میں شری مہاکال لوک میں مہاکال لوک پروجیکٹ کے پہلے مرحلے کو قوم کے نام وقف کیا۔ وزیر اعظم روایتی دھوتی میں ملبوس تھے جب وہ نندی دوار سے شری مہاکال لوک پہنچے۔ اندرونی مقدس حصے میں پہنچنے کے بعد وزیر اعظم نے پوجا کی اور درشن کیا اور مندر کے پجاریوں کی موجودگی میں بھگوان شری مہاکال کے سامنے ہاتھ جوڑ کر دعا مانگی۔ آرتی کرنے اور گلہائے عقیدت پیش کرنے کے بعد وزیر اعظم اندرونی مقدس حصے کے جنوبی کونے میں بیٹھ گئے اور مراقبہ کیا، جبکہ اس دوران منتروں کا جاپ کیا گیا۔ وزیر اعظم نے بھی نندی مجسمے کے پاس بیٹھ کر ہاتھ جوڑ کر دعا کی۔ وزیر اعظم نے شری مہاکال لوک کو قوم کے نام وقف کرنے کے لیے تختی کی نقاب کشائی کی۔ وزیر اعظم نے مندر کے سنتوں سے بھی ملاقات کی اور ان سے مختصر بات چیت کی۔ اس کے بعد وزیر اعظم نے مہاکال لوک مندر کے احاطے کا دورہ کیا اور چہل قدمی کی اور سپتریشی منڈل، منڈپم، تریپوراسرا ودھ اور نو گڑھ کا نظارہ کیا۔ وزیر اعظم نے شیو پران کی تخلیق کے عمل، گنیش کی پیدائش، ستی اور دکشا کی کہانی کے علاوہ دیگر کہانیوں پر مبنی دیواروں کو بھی دیکھا۔ جناب مودی نے بعد میں ایک ثقافتی پروگرام دیکھا جو اس موقع پر پیش کیا گیا تھا اور مانسروور میں ملککھمب کی کارکردگی کا مشاہدہ کیا۔ اس کے بعد انہوں نے بھارت ماتا مندر میں درشن کیا۔ وزیر اعظم کے ہمراہ مدھیہ پردیش کے گورنر جناب منگو بھائی پٹیل، مدھیہ پردیش کے وزیر اعلیٰ جناب شیوراج سنگھ چوہان اور مرکزی وزیر جناب جیوترا آدتیہ سندھیا بھی تھے۔ پس منظر وزیر اعظم جناب نریندر مودی نے مدھیہ پردیش کے اجین میں شری مہاکال لوک میں مہاکال لوک پروجیکٹ کے پہلے مرحلے کو قوم کے نام وقف کیا۔ مہاکال لوک پروجیکٹ کا پہلا مرحلہ عالمی معیار کی جدید سہولتوں کے ساتھ مندر جانے والے عقیدت مندوں کے تجربے کو بہتر بنانے میں مدد کرے گا۔ اس منصوبے کا مقصد پورے علاقے کی بھیڑ بھاڑ کو کم کرنا اور ورثے کے ڈھانچے کے تحفظ اور بحالی پر بھی خصوصی زور دینا ہے۔ پروجیکٹ کے تحت مندر کے احاطے کو تقریباً سات گنا بڑھایا جائے گا۔ پورے پروجیکٹ کی کل لاگت تقریباً 850 کروڑ روپے ہے۔ مندر کا موجودہ خرچ جو فی الحال تقریباً 1.5 کروڑ روپے سالانہ ہے، دوگنا ہوجانے کی امید ہے۔ پروجیکٹ کی ترقی کا منصوبہ دو مرحلوں میں طے کیا گیا ہے۔ مہاکال پاتھ میں 108 ستمبھ (ستون) ہیں جو بھگوان شیو کے آنند تانڈو سوروپ (رقص کی شکل) کو ظاہر کرتے ہیں۔ مہاکال پاتھ پر بھگوان شیو کی زندگی کی عکاسی کرنے والے بہت سے مذہبی مجسمے نصب ہیں۔ راستے میں دیوار کی دیوار شیو پران کی تخلیق کے عمل، گنیش کی پیدائش، ستی اور دکشا کی کہانیوں پر مبنی ہے۔ پلازہ کا رقبہ 2.5 ہیکٹر پر پھیلا ہوا ہے اور اس کے چاروں طرف کمل کے تالاب ہیں جس میں پانی کے چشموں کے ساتھ شیو کی مورتی بھی ہے۔ آرٹیفیشل انٹلی جنس اور نگرانی کیمروں کی مدد سے مربوط کمانڈ اینڈ کنٹرول سنٹر کے ذریعے پورے احاطے کی 24 گھنٹے ساتوں دن نگرانی کی جائے گی۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔ م ع۔ع ن ()
وزیر اعظم 20 اگست کو سومناتھ میں متعدد پروجیکٹوں کا افتتاح کریں گے اور سنگ بنیاد رکھیں گے

نئی دہلی 18 اگست 2021: وزیر اعظم جناب نریندر مودی 20 اگست کو صبح گیارہ بجے ویڈیو کانفرنسنگ کے ذریعہ سومناتھ ، گجرات میں کئی پروجیکٹوں کا افتتاح کریں اور سنگ بنیاد رکھیں گے۔ جن پروجیکٹوں کا افتتاح کیا جائے گا ان میں سومناتھ پرومینیڈ، سومناتھ ایگزیبیشن سینٹر اور اولڈ(جونا) سومناتھ کے مندر کے نو تعمیر شدہ احاطے کے مقامات شامل ہیں۔ وزیر اعظم اس پروگرام کے دوران شری پاروتی مندر کا سنگ بنیاد بھی رکھیں گے۔ سومناتھ پرومینڈمذہبی یاترا میں نئے ولولے اور روحانی ورثے کے فروغ کی مہم۔ پرشاد اسکیم کے تحت فروغ دیا گیا ہے اور اس پر 47 کروڑ روپے کی مجموعی لاگت آئی ہے۔ سومناتھ ایگزیبیشن سینٹر کو ٹورسٹ فیلی ٹیشن سینٹر کے احاطے میں قائم کیا گیا ہے جس میں پرانے سومناتھ مندر کے ٹوٹے ہوئے حصوں اور مخطوطات اور پرانے سومناتھ کے ناگر طرز کے فن تعمیر کی عکاسی ہے۔ پرانے (جونا) سومناتھ کے نو تعمیر شدہ احاطے کا کام شری سومناتھ ٹرسٹ نے 3.5 کروڑ کی لاگت سے کیا ہے۔ اس مندر کو اہلیہ بائی مندر کے نام سے بھی جانا جاتا ہے کیونکہ یہ اندور کی رانی اہلیہ نے تعمیر کرایا تھا جب انھیں پتہ چلا تھا کہ پرانا مندر کھنڈر بن گیا ہے۔ پرانے مندر کے پورے احاطے کو عقیدتمندوں اور یاتریوں کی حفاظت کے لئے زیادہ گنجائش کے ساتھ پھر سے ترقی دی گئی ہے۔ شری پاروتی مندر پر مجموعی لاگت 30 کروڑ روپے ہوگی۔ اس میں سوم پورہ سلات اسٹائل ’مندر کی تعمیر‘گربھ گرہ کی ترقی اور نرتیہ منڈپ کا فروغ شامل ہے۔ مرکزی وزیر داخلہ، مرکزی وزیر سیاحت کے علاوہ گجرات کے وزیر اعلیٰ اور نائب وزیر اعلیٰ اس موقع پر موجود ہوں گے۔
آئی آئی ٹی دہلی کی تقسیم اسناد کی تقریب سے وزیر اعظم کے خطاب کا متن

نئی دہلی 07 نومبر : نمستے، کابینہ کے میرے ساتھی، جناب رمیش پوکھریال نشنک جی، جناب سنجے دھوترے جی، بورڈ آف گورنرز کے چئیرمین ڈاکٹر اور چدمبرم جی، آئی آئی ٹی دہلی کے ڈائریکٹر پروفیسر وی رام گوپال راو جی، بورڈ اور سینیٹ کے ارکان، فیکلٹی کے ارکان، والدین، نوجوان ساتھیو، خواتین اور مرد حضرات!! آج ٹیکنالوجی کی دنیا کے لئے بہت اہم دن ہے۔ آج آئی آئی ٹی دہلی کے توسط سے ملک کو 2 ہزار سے زیادہ ٹیکنالوجی کے بہترین ماہرین آج ملک کو مل رہے ہیں۔ جن طلبہ کو آج ڈگری مل رہی ہے، ان سبھی طلبہ ساتھیوں کو، ان کے والدین کو خاص طور سے، ان کے گائڈس، فیکلٹی ارکان، سبھی کو آج کے اس اہم دن پر میری طرف سے بہت بہت مبارکباد۔ آج آئی آئی ٹی دہلی کا 51 واں کنووکیشن ہے اور اس سال یہ عظیم ادارہ اپنی ڈائمنڈ جوبلی بھی منا رہا ہے۔ آئی آئی ٹی دہلی نے اس دہائی کے لئے اپنا ویژن ڈاکیومنٹ بھی تیار کیا ہے۔ میں ڈائمنڈ جوبلی ائیر اور اس دہائی کے آپ کے اہداف کے لئے بھی آپ کو بہت بہت مبارکباد دیتا ہوں اور حکومت ہند کی طرف سے مکمل تعاون کی یقین دہانی بھی کراتا ہوں۔ آج، عظیم سائنسداں ڈاکٹر سی وی رمن کی سالگرہ ہے۔ یہ بہت مبارک موقع ہے آج کنووکیشن کا اور ان کی سالگرہ کے ساتھ جڑنے کا۔ میں ان کو بھی انتہائی احترام سے سلام کرتا ہوں۔ ان کا عظیم کام صدیوں تک ہم سب کو خاص کر میرے نوجوان سائنسداں ساتھیوں کو ترغیب دے گا۔ ساتھیو، کورونا کا یہ بحران کا دور ، یہ دنیا میں بہت بڑے بدلاو کو لے کر آیا ہے۔ کووڈ کے بعد کی دنیا بہت الگ ہونے جا رہی ہے اور اس میں سب سے بڑا رول ٹیکنالوجی کا ہی ہو گا۔ سال بھر پہلے تک کسی نے بھی نہیں سوچا تھا کہ میٹنگس ہوں یا ایگزام، وائیوا ہو یا پھر کنووکیشن، سب کی شکل پوری طرح سے بدل چکی ہے۔ ورچوئل ریلٹی اور آگمینٹیڈ ریلٹی ہی ورکنگ ریلٹی کی جگہ لیتی چلی جا رہی ہے، بنتی جا رہی ہے۔ ساتھیو، Yo دوستو، جتنے نئے نئے اختراعات آپ لوگ کرتے ہیں، یہ سب سچ کی، علم کی ہی تو توسیع ہے۔ اس لئے آپ کی اختراع میں ملک کے لئے، ملک کے باشندوں کے لئے، گاوں۔ غریب کے لئے، آتم نربھر بھارت کے لئے بےپناہ امکانات ہیں۔ آپ کا علم، آپ کی مہارت ملک کے کام آئے، اسی یقین کے ساتھ پھر سے آپ سبھی کو بہت بہت مبارکباد، آپ کے والدین کی توقعات کے مطابق آپ کی زندگی کے نئے سفر شروع ہوں، آپ کے اساتذہ نے جو آپ کو تعلیم دی ہے، وہ آپ کی زندگی میں کامیاب ہونے کے لئے ڈگر۔ ڈگر پر کام آئے اور جہاں تک حکومت ہند کا سوال ہے، بھارت فخر کے ساتھ اپنی ڈیموگرافی کے لئے فخر کرتا ہے اور ہماری ڈیموگرافی جب آئی آئی ٹی طلبہ سے بھری ہوئی ہو تب وہ دنیا میں بھی ویلیو ایڈیشن کرتی ہے۔ آپ ایک نئی زندگی کا سفر شروع کر رہے ہیں، میری طرف سے آپ کو اور آپ کے اہل خانہ کو بہت بہت مبارکباد کے ساتھ میں اپنی اس تقریر کو ختم کر رہا ہوں۔ بہت بہت مبارکباد
وزیراعظم نے، بسنت پنچمی اور سرسوتی پوجا کے موقع پر قوم کو مبارکباددی  ہے

نئی دہلی 30 جنوری 2020 ۔وزیراعظم جناب نریندر مودی نے آج بسنت پنچمی اورسرسوتی پوجا کے موقع پر قوم کو مبارکباددی ہے ۔ ایک ٹویٹ میں وزیر اعظم نے کہا ہے :’’ میں خوشی اور تجدید کے تہوار بسنت پنچمی کے موقع پر قوم کو پرجوش مبارکباددیتا ہوں ۔‘‘ انہوں نے کہا ہے :’’ میں یہ دعا بھی کرتا ہوں کہ علم کی مقدس ماں ، ماںسرسوتی ہم سب کو دانشمندی اور علم سے مالامال کرے ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے ناگالینڈ کے یوم قیام  پر ریاست کے لوگوں کو مبارک باد دی

نئی دہلی،یکم دسمبر وزیر اعظم جناب نریندر مودی نے ناگالینڈ کے یوم قیام کے موقع پر ریاست کے لوگوں کو مبارک باد دی۔ اپنے پیغام میں وزیر اعظم نے کہا ‘‘ریاست کے یوم قیام پر ناگالینڈ کے باشندوں کو مبارکباد۔ میں امید کرتا ہوں کہ ناگالینڈ ترقی کی نئی بلندیوں پر پہنچے اور ریاست کے عوام کی تمام امیدیں پوری ہوں’’۔
وزیر اعظم نے مدھیہ پردیش کے وزیر اعلیٰ سے ملاقات

نئی دہلی، 23 اپریل 2022: وزیر اعظم جناب نریندر مودی نے آج مدھیہ پردیش کے وزیر اعلیٰ جناب شیوراج سنگھ چوہان سے ملاقات کی اور مدھیہ پردیش حکومت کی اچھی حکمرانی سے متعلق پہل قدمیوں کے بارے میں تبادلہ خیالات کیے، ساتھ ہی اس موضوع پر بھی بات چیت ہوئی کہ ان کی تغیراتی اسکیمیں کیسے عوام کی زندگیوں میں مثبت تبدیلیا ں لا رہی ہیں۔ ایک ٹوئیٹ میں وزیر اعظم نے کہا؛ ’’مدھیہ پردیش کے وزیر اعلیٰ @ چوہان شیوراج جی سے ملاقات کی، انہوں نے مدھیہ پردیش حکومت کی اچھی حکمرانی سے متعلق پہل قدمیوں کے بارے میں بات چیت کی اور یہ بتایا کہ ان کی تغیراتی اسکیمیں کیسے عوام کی زندگیوں میں مثبت تبدیلیاں لا رہی ہیں۔‘‘
وزیراعظم نے ڈاکٹروں کے دن کے موقع پر ڈاکٹروں کو مبارکباد دی ہے اورڈاکٹربی سی رائے کو خراج عقیدت پیش کیاہے

نئی دہلی ،یکم ؍جولائی :وزیراعظم جناب نریندرمودی نے ڈاکٹروں کے دن کے موقع پر ڈاکٹروں کو مبارکباد دی ہے اورڈاکٹربی سی رائے کو خراج عقیدت پیش کیاہے ۔ وزیراعظم نے کہاہے کہ ‘‘ڈاکٹروں کے دن کے موقع پر میں تمام محنتی ڈاکٹروں کو ، ہمارے معاشرے کو فٹ اورصحت مند رکھنے کے سلسلے میں ان کی 24گھنٹے کی خدمات پرانھیں مبارکباد دیتاہوں ۔ یہ ڈاکٹرصاحبان عوامی فلاح وبہبود کے سلسلے میں جو شاندار رول اداکررہے ہیں انھیں الفاظ میں بیان نہیں کیاجاسکتا۔ میں ڈاکٹربی سی رائے کو بھی خراج عقیدت پیش کرتاہوں جو خود ایک سرکردہ ڈاکٹرتھے ’’۔ ۔۔۔۔۔۔۔۔۔۔۔۔۔۔
وزیر اعظم نے اتراکھنڈ کے بدری ناتھ دھام میں درشن اور پوجا ارچنا کی

وزیر اعظم جناب نریندر مودی نے آج شری بدری ناتھ مندر میں درشن اور پوجا ارچنا کی۔ جناب مودی نے گربھ گرہ میں پوجا ارچنا کی۔ انہوں نے الک نندا ریور فرنٹ کے ترقیاتی کاموں میں ہونے والی پیش رفت کا بھی جائزہ لیا۔ وزیر اعظم کے ساتھ اتراکھنڈ کے وزیر اعلیٰ جناب پشکر سنگھ دھامی اور اتراکھنڈ کے گورنر، ریٹائرڈ جنرل گرمیت سنگھ بھی تھے۔
وزیراعظم نے بین الاقوامی یوم خواتین کے موقع پر ناری شکتی  پُرسکار یافتگان سے بات چیت کی

نئی دہلی،08؍مارچ، وزیراعظم جناب نریندر مودی نے آج راجدھانی میں ناری شکتی پُرسکار حاصل کرنے والی خواتین سے بات چیت کی۔ لیہہ ، کشمیر ، آندھرپردیش سمیت ملک کے مختلف حصوں سے 15 کامیاب خواتین نے وزیراعظم کو اپنی جدو جہد کے بارے میں بتایا اور یہ بھی بتایا کہ انہوں نے اپنا مقصد کس طرح حاصل کیا۔ ان کامیاب خواتین میں 103 سالہ محترمہ مان کور بھی شامل ہیں، جنہوں نے 93 سال کی عمر میں ایتھلیٹ کے طور پر جدو جہد شروع کی اور ورلڈ ماسٹرز ایتھلیٹک چمپئن شپ پولینڈ میں فیلڈ اور ٹریک کے مقابلوں میں چار گولڈ میڈل جیتے ہیں۔ جموں وکشمیر کی عارفہ جان نمدہ ہینڈی کرافٹس کی بانی ہیں اور انہوں نے نمدہ ہینڈی کرافٹس کے معدوم ہوتے ہوئے فن کو نئی زندگی بخشی۔ انہوں نے کشمیر میں 100 سے زیادہ خواتین کو تربیت دینے اور معدوم ہوتے ہوئے دستکاری کے اس فن کو جلا بخشنے کے اپنے تجربات سنائے۔ ہندوستانی فضائیہ کی پہلی خاتون فائٹر پائلٹ موہنا سنگھ ، بھاونا کنٹھ اور آونی چترویدی نے بھی اپنے تجربات سے آگاہ کیا۔ ان تینوں خواتین کو ہندوستانی فضائیہ کے فائٹر اسکواڈرن میں حکومت ہند کے تجرباتی بنیاد پر خواتین کو ہندوستانی فضائیہ کی جنگجو دھارے میں شامل کرنے کے فیصلے کے بعد بھرتی کیا گیا تھا۔ یہ پہلی ہندوستانی خاتون پائلٹ تھیں جنہوں نے 2018 میں مِگ -21 طیارے میں ایک سولو پرواز کی۔ آندھرا پردیش کی قبائلی خاتون کسان اور دیہی صنعت کار پڈالا بھودیوی ، مونگیر بھار بہار کی بینا دیوی ، جنہیں مشروم کی کھیتی کو مقبول بنانے کے لئے ’’مشروم مہیلا‘‘ بھی کہا جاتا ہے، نے وزیراعظم کو کھیتی اور مارکیٹنگ کے اپنے تجربات سنائے۔ اترپردیش کے کانپور ضلع کی خاتون راجگیر کلاوتی دیوی نے ضلع میں کھلے میں رفع حاجت کم کرانے اہم رول ادا کیا ہے۔ انہوں نے گاؤوں میں اور کانپور میں اور اس کے آس پاس علاقوں میں 4000 سے زائد ٹوائلٹ تعمیر کرائے ہیں۔ انہوں نے وزیراعظم کو اپنے تجربات سنائے کہ وہ کس طرح کھلے میں رفع حاجت کے نقصانات کے بارے میں گھر گھر جاکر بیداری پھیلاتی تھیں اور کس طرح انہیں کھلے میں رفع حاجت کم کرانے کے لئے اپنی کوشش میں پورے کانپور میں اور گاؤوں میں گھر گھر جانا پڑتا تھا۔ جھارکھنڈ کی چامی مُرمو ایک جذباتی ماہر ماحولیات ہیں، جنہوں نے 30 ہزار سے زائد خواتین کے ساتھ 2800 سے زائد گروپ تیار کئے۔ انہوں نے بنجر زمین میں 25 لاکھ سے زائد پیڑ لگانے کے کام کے اپنے تجربات سے آگاہ کیا۔ کیرل کی 98 سالہ کاتیاینی امّا نے اپنا یہ تجربہ سنایا کہ کس طرح انہوں نے اگست 2018 میں کیرل لیٹریسی مشن کی اکشر لکشم اسکیم کے تحت چوتھے درجے کا امتحان پاس کیا۔ انہوں نے فرسٹ رینک حاصل کیا اور 98 فیصد نمبر حاصل کئے۔ اس موقع پر حاضرین سے خطاب کرتے ہوئے وزیراعظم نریندر مودی نے کہا کہ ناری شکتی ایوارڈ یافتگان نے تعمیر معاشرہ اور ملک کو تحریک دینے کے سلسلے میں عظیم خدمات انجام دی ہیں۔ انہوں نے کہا کہ خواتین کی نمایاں خدمات کے بغیر ملک کھلے میں رفع حاجت سے پاک ہونے کا درجہ حاصل نہیں کرسکتا تھا ۔ اسی طرح انہوں نے کہا کہ تغذیہ کی کمی کے سلسلے میں بھی خواتین نے نمایاں رول ادا کیا ہے۔ وزیراعظم نے پانی کے تحفظ کے موضوع پر بھی بات کی اور اس بات کو نمایاں کیا کہ جل جیون مشن میں خواتین کی مزید شرکت کی ضرورت ہے۔ انہوں نے کامیاب خواتین کو مبارک باد دی اور کہا کہ وہ پورے ملک کے لئے باعث تحر یک ہیں۔ ۔۔۔۔۔۔۔۔۔۔۔۔۔۔۔۔۔۔ (م ن-اگ- ق ر)
وزیراعظم نے شہید بھگت سنگھ کی جینتی پر انہیں خراج عقیدت پیش کیا

نئی دلّی ، 28ستمبر 2020 / وزیراعظم جناب نریندر مودی نے شہید بھگت سنگھ کو ان کی جینتی کے موقع پر خراج عقیدت پیش کیا۔ وزیراعظم نے ٹوئیٹ کیا کہ ‘‘ ماں بھارتی کے بہادر سپوت شہید بھگت سنگھ کی جینتی پر انہیں کوٹی کوٹی نمن۔ بہادری اور جدو جہد کی اُن کی داستان ملک کے باشندوں کو ہر دور میں متحرک کرتی رہے گی۔’’ ۔۔۔۔۔۔۔۔۔۔۔۔۔۔ ( م ن ۔ع ا ۔ ق ر ) (28-09-2020 )
چین کے اسٹیٹ کونسلر اور وزیر دفاع جنرل وےفنگے کی وزیراعظم سے ملاقات

نئی دلّی، 21/اگست۔ چین کے اسٹیٹ کونسلر اور وزیر دفاع جنرل وےفنگےنے آج وزیراعظم جناب نریندر مودی سے ملاقات کی۔ وزیراعظم مودی نے دفاع اور ملٹری ایکسچنج سمیت سبھی شعبے میں ہندوستان اور چین کے درمیان اعلی سطحی روابط میں ہوئے اضافے کی ستائش کی۔ ہندوستان۔ چین کے رشتوں کو دنیا میں استحکام کا ایک عامل قرار دیتے ہوئے وزیراعظم نے کہا کہ سرحدی علاقوں میں امن وسکون کی برقراری ہندوستان اور چین کی اس حساسیت اور پختگی کا اشاریہ ہے جس سے یہ اپنے اختلافات کا حل نکالتے ہیں اور انہیں تنازعے کی شکل نہیں لینے دیتے۔ وزیراعظم مودی نے اس موقعہ پر چینی صدر شی جن پنگ کے ساتھ ووہان، گنگ داؤ اور چوہانسبر گ میں ہوئی اپنی ملاقاتوں کا گرمجوشی کے ساتھ یاد کیا۔
وزیراعظم مودی کی،موریشس کے وزیراعظم کے ساتھ ملاقات

موریشس کے وزیراعظم عزت ماب پروندجگناتھ نے وزیراعظم جناب نریندر مودی اور ان کی وزرا کی کونسل کی 30 مئی 2019 کو، حلف برداری کی تقریب میں شرکت کی۔ وزیراعظم مودی کے ساتھ، وزیراعظم جگناتھ نے 31 مئی 2019 کو، اپنی دوطرفہ ملاقات کے دوران جناب مودی کو دوبارہ زبردست طریقے سے منتخب کیے جانے پر گرم جوشی کے ساتھ مبارک باد دی۔ وزیراعظم مودی نے وزیراعظم جگناتھ کا شکریہ ادا کیا اور دونوں ملکوں کے درمیان تمام شعبوں میں بھائی چارے اور دوطرفہ تعلقات کو مزید مستحکم بنانے کے عہد کو دہرایا۔ دونوں رہنماؤں نے دونوں ملکوں اور بحرہند کے خطے کی سلامتی اور ترقی کے اپنے مستقبل کے مشترک مقاصد کو حاصل کرنے کے لیے مل کر کام کرنے سے اتفاق کیا۔
وزیراعظم نے لال بہادر شاستری کو ان کے یوم پیدائش پر خراج عقیدت نذر کیا

نئی دہلی،02 اکتوبر ، 2020 / وزیر اعظم جناب نریندر مودی نے سابق وزیراعظم لال بہادر شاستری کو ان کے یوم پیدائش پر یاد کیا۔ وزیراعظم نے کہا ’’لا ل بہادر شاستری جی ایک منکثیرالمجاز اور مضبوط ارادے کے آدمی تھے ۔ انہوں نے سادگی سے زندگی جینے کی مثال پیش کی اور ہمارے ملک کی بہبود کے لیے زندگی گزاری۔ انہوں نے بھارت کے لیے جو کچھ بھی کیا اس کے تئیں گہرے تشکر کے ساتھ ہم ان کی یوم پیدائش پر انہیں یاد کرتے ہیں۔‘‘ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔ 6025U –
وزیر اعظم جناب نریندر مودی نے اٹلی کے وزیر اعظم جناب ماریو دراگی سے ٹیلی فون پر بات کی

وزیر اعظم جناب نریندر مودی نے آج اٹلی کے وزیر اعظم ہز ایکسی لینسی جناب ماریو دراگی سے ٹیلی فون پر بات کی۔ دونوں لیڈران نے افغانستان کے حالیہ واقعات اور اس خطہ اور دنیا کے لیے اس کے اثرات پر گفتگو کی۔ دونوں لیڈران نے کابل بین الاقوامی ہوائی اڈہ پر کل ہوئے خطرناک دہشت گردانہ حملے کی سخت الفاظ میں مذمت کی اور وہاں پھنسے ہوئے لوگوں کی بحفاظت ملک واپسی کو یقینی بنانے کی ضرورت پر زور دیا۔ انہوں نے افغانستان کے واقعات سے پیدا انسانی بحران اور طویل مدتی سیکورٹی کے تشویشوں کو دور کرنے کے لیے جی20 کی سطح سمیت بین الاقوامی تعاون کی ضرورت پر زور دیا۔ دونوں لیڈران نے ماحولیاتی تبدیلی جیسے جی20 کے دیگر اہم موضوعات پر بھی گفتگو کی۔ اس سلسلے میں انہوں نے سی او پی-26 جیسے دیگر آئندہ منعقد ہونے والے کثیر رخی پروگراموں پر بھی خیالات کا تبادلہ کیا۔ وزیر اعظم نے جی20 کے اندر مثبت طور پر صلاح و مشورہ کرنے میں اٹلی کی سرگرم قیادت کی تعریف کی۔ دونوں لیڈران نے دو طرفہ اور عالمی امور، خاص طور سے افغانستان کی صورتحال پر ایک دوسرے کے رابطہ میں رہنے پر اتفاق کیا۔
گورودیو ربیندرناتھ ٹیگور کو وزیراعظم کا خراج عقیدت

نئی دہلی، 8 ؍مئی، 2020،وزیراعظم جناب نریندر مودی نے گرودیوربیندرناتھ ٹیگورکو ان کے یوم پیدائش کے موقع پر خراج عقیدت پیش کیا ہے۔ اپنے پیغام میں وزیراعظم نے کہا ہے کہ گرودیو ٹیگور کو ان کی پیدائش کے موقع پر خراج عقیدت۔ وہ متعدد شعبوں میں مہارت رکھتے تھے اور انہوں نے بھارت کی تحریک آزادی میں مضبوط تعاون فراہم کیا۔ وزیراعظم نے کہا کہ ان کے خیالات کی شفافیت اوراس کا بلیغانہ اظہارہمیشہ غیر معمولی نوعیت کا ہوا کرتا تھا۔ ۔۔۔۔۔۔۔۔۔۔۔ م ن۔ک ا۔
اقوام متحدہ جنرل اسمبلی کے نومنتخب صدر اور مالدیپ کے وزیر خارجہ عبداللہ شاہد نے 23 جولائی 2021 کو وزیر اعظم سے ملاقات کی

نئی دہلی، 23 جولائی 2021: اقوام متحدہ کی جنرل اسمبلی (یو این جی اے) کے 76ویں سیشن کے نو منتخب صدر اور مالدیپ کے وزیر خارجہ عالیجناب عبداللہ شاہد نے آج وزیر اعظم جناب نریندر مودی سے ملاقات کی۔ عالیجناب عبداللہ شاہد ، 7 جولائی 2021 کو نیویارک میں منعقدہ انتخابات کے بعد، اقوام متحدہ کی جنرل اسمبلی کے 76ویں نومنتخب صدر کی حیثیت سے بھارت کے دورے پر ہیں۔ وزیر اعظم نے عالیجناب عبداللہ شاہد کو انتخابات میں ان کی شاندار فتح کے لئے مبارکباد پیش کی، اور کہا کہ یہ کامیابی عالمی اسٹیج پر مالدیپ کے بڑھتے ہوئے قد کی عکاس ہے۔ وزیر اعظم نے ’امیدوں کی صدارت‘ کے لئے نومنتخب صدر کے ویژن اسٹیٹمنٹ پر ان کی ستائش کی اور ان کی صدارت کے دوران بھارت کی جانب سے انہیں مکمل حمایت اور تعاون کی یقین دہانی کرائی۔ وزیر اعظم نے دنیا کے موجودہ حقائق اور دنیا کی آبادی کی بڑی اکثریت کی توقعات کو پیش کرنے کے لئے اقوام متحدہ کے اداروں سمیت کثیر جہتی نظام میں اصلاحات کی اہمیت پر زور دیا۔ وزیر اعظم اور عالیجناب عبداللہ شاہد نے حالیہ برسوں میں بھارت ۔ مالدیپ کے مابین تعلقات میں تیز رفتار نمو کے بارے میں بھی تبادلہ خیالات کیے۔ وزیر اعظم نے اس امر پر اطمینان کا اظہار کیا کہ کووِڈ۔19 وبائی مرض کی بندشوں کے باوجود باہمی پروجیکٹوں کی بہتر انداز میں پیش رفت ہو رہی ہے۔ انہوں نے بھارت کی ہمسایے کو اولیت سے متعلق پالیسی ایس اے جی اے آر کے ویژن کے اہم ستون کے طور پر مالدیپ کی اہمیت کو اجاگر کیا۔
بھارت – اٹلی ورچوئل سمٹ (6نومبر ، 2020)

نئی دہلی،06نومبر ،2020 / وزیراعظم جناب نریندر مودی اور اٹلی کے وزیراعظم پروفیسر جیو سپے کونٹی کے درمیان ایک ورچوئل ، ایک باہمی سمٹ کا انعقاد 6 نومبر، 2020 کو ہوا۔ وزیراعظم مودی نے پروفیسر جیوسپے کونٹی کا 2018 کے بھارت کے دورے کو یاد کیا اور حال ہی میں بھارت – اٹلی تعلقات میں تیز رفتار ترقی کو سراہا۔ کونٹی نے وزیراعظم مودی کو حالات کے اجازت دیتے ہی اٹلی کے دورے کی دعوت دی۔ سمٹ نے دونوں رہنماؤں کو دوطرفہ تعلقات کے وسیع لائحہ عمل کے جامع جائزے کا موقع فراہم کیا۔ دونوں رہنماؤں نے کووڈ – 19 عالمی وبا سمیت مشترکہ عالمی چیلنجوں سے نمٹنے کے لیے تعاون کو مستحکم بنانے کے اپنے عہد کو دوہرایا۔ رہنماؤں نے وسیع معاملات پر بات چیت کی جن میں سیاسی ، اقتصادی ، سائنسی و تکنیکی خلاء اور دفاعی تعاون شامل ہیں۔ علاقائی بین الاقوامی معاملات پر دونوں ملکوں نے کثیر ملکی فورموں خاص طور پر جی – 20 میں قریبی تعاون سے اتفاق کیا۔ اٹلی جی – 20 کی صدارت دسمبر 2021 میں سنبھالے گا، اس کے بعد بھارت 2022 میں یہ ذمہ داری سنبھالے گا۔ بھارت اور اٹلی دونوں دسمبر 2020 سے جی -20 ٹروئیکا کا حصہ ہوں گے۔ بھارت نے توثیقی عمل کے مکمل ہوتے ہی آئی ایس اے میں شامل ہونے کے اٹلی کے فیصلے کا خیرمقدم کیا۔ توانائی ، ماہی گیری، جہازوں کی تعمیر ، ڈیزائن وغیرہ جیسے مختلف شعبوں میں 15 مفاہمت ناموں / معاہدوں پر سمٹ کے دوران دستخط کیے گیے۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم  تیس  جولائی کو آل انڈیا ڈسٹرکٹ لیگل سروسز اتھارٹیز کے پہلے اجلاس کے افتتاحی اجلاس سے خطاب کریں گے

وزیر اعظم جناب نریندر مودی 30 جولائی 2022 کو صبح 10 بجے وگیان بھون میں آل انڈیا ڈسٹرکٹ لیگل سروسز اتھارٹیز کے پہلے اجلاس کے افتتاحی اجلاس سے خطاب کریں گے۔ نیشنل لیگل سروسز اتھارٹی (این اے ایس اے) کے ذریعہ وگیان بھون میں 30-31 جولائی 2022 کو ڈسٹرکٹ لیگل سروسز اتھارٹیز (ڈی ایل ایس ایز) کا پہلا قومی سطح کا اجلاس منعقد کیا جا رہا ہے۔ اجلاس میں ایک مربوط طریقہ کار کی تشکیل پر غور کیا جائے گا تاکہ ڈی ایل ایس ایز میں یکسانیت اور ہم آہنگی پیدا کی جا سکے۔ ملک میں کل 676 ڈسٹرکٹ لیگل سروسز اتھارٹیز (ڈی ایل ایس ایز) ہیں۔ ان کی سربراہی ڈسٹرکٹ جج کرتے ہیں جو اتھارٹی کے چیئرمین کے طور پر کام کرتے ہیں۔ ڈی ایل ایس ایز اور لیگل اسٹیٹ اتھارٹیز (ایس ایل ایس ایز) کے ذریعے، این اے ایل ایس اے کی طرف سے مختلف قانونی امداد اور بیداری کے پروگرام نافذ کیے جاتے ہیں۔ ڈی ایل ایس ایز این اے ایل ایس اے کی طرف سے منعقد لوک عدالتوں کو ریگولیٹ کرکے عدالتوں پر بوجھ کو کم کرنے میں بھی تعاون پیش کرتے ہیں۔
وزیر اعظم نے مہاراشٹر کے ہسپتال میں آتشزدگی میں ہوئے جانی نقصان پر رنج و غم کا اظہار کیا

نئی دہلی، 06 نومبر 2021: وزیر اعظم جناب نریندر مودی نے مہاراشٹر کے احمد نگر شہر میں واقع ہسپتال میں آتشزدگی میں ہوئے جانی نقصان پر گہرے رنج و غم کا اظہار کیا۔ ایک ٹوئیٹ میں وزیر اعظم نے کہا؛ مہاراشٹر کے احمدنگر میں واقع ہسپتال میں آتشزدگی کی وجہ سے ہوئے جانی نقصان پر ازحد غمزدہ ہوں۔ سوگوار کنبوں سے تعزیت۔ خدا کرے مجروحین جلد از جلد صحتیاب ہوجائیں۔‘‘
کابینہ نے زراعت   اور اس سے متعلق شعبوں میں   امداد باہمی پر

بھارت اور مصر کےد رمیان مفاہمت نامے کو منظوری دی نئی دہلی، 12 ستمبر 2018/ وزیراعظم جناب نریندر مودی کی زیر صدارت مرکزی کابینہ نے زراعت کے شعبے اور متعلقہ شعبوں میں امداد باہمی کے لئے بھار ت اور روس کے درمیان ایک مفاہمت نامے (ایم او یو) پر دستخط کرنے کو منظوری دی ہے۔ اس مفاہمت نامے میں زرعی فصلوں (خصوصی طور پر گندم اور مکئی) ، زرعی بائیو ٹکنالوجی، نینو ٹکنالوجی ، آبپاشی اور پانی کے بندوبست کی ٹکنالوجی بشمول پانی کا تحفظ اور مائیکرو -آبپاشی ٹکنالوجی ، توانائی کی پیداوار کے لئے زرعی فضلہ کو ٹھکانے لگانے کا انتظام، غذائی تحفظ اور معیار ، باغبانی ، نامیاتی زراعت ، مویشی پالن، مویشیو ں کی افزائش نسل ، دود ھ صنعت ، ماہی گیری ، چارہ پیداوار، جانوروں کی مصنوعات اور قدر میں اضافہ، پودوں اور جانوروں کی مصنوعات میں تجارت سے متعلق صفائی اور فائٹو صفائی مسائل ، چھوٹی سطح پر زرعی مشینری ، زرعی تجارت اور مارکیٹنگ ، فصلوں کی کٹائی سے قبل اور بعد کی کارروائیوں ، فوڈ ٹیکنالوجی ، ڈبہ بند اور زراعت میں کیڑے مکوڑوں سے نمٹنے کے مربوط انتظام کے شعبوں میں باہمی تعاون شامل ہے۔ اسی طرح اس مفاہمت نامے میں زرعی توسیع اور دیہی ترقی، زرعی تجارت اور سرمایہ کاری ، دانشورانہ املاک کے حقوق کے مسائل ، ٹیکنیکی معلومات اور بیج کے شعبے میں انسانی وسائل ، بنیاد ی ڈھانچے کی ترقی اور زراعت اور متعلقہ شعبوں اور دلچسپی کے دیگر متعلقہ شعبوں میں صلاحیت سازی جن پر دونوں فریق کی رضامندی حاصل ہوجائے ، ان تمام شعبوں میں بھی امداد باہمی کی گنجائش رکھی گئی ہے۔ تحقیقی سائنس دانوں اور ماہرین کے تبادلے ، زرعی معلومات اور سائنسی اشاعتوں ( روزناموں ، کتابوں ، بلٹین ، زراعت اور متعلقہ شعبوں سے متعلق اعدادوشمار کے ڈیٹا) کے تبادلے ، زرعی ٹکنالوجی کے تبادلے اور مشترکہ سمینار ، ورکشاپ ، سپموزیم اور اسی طرح کی دیگر سرگرمیوں کا انعقاد کرکے باہمی تعاون کیاجائے گا۔ مفاہمت نامے کے تحت ایک مشترکہ ورکنگ گروپ (جے ڈبلیو جی) کی تشکیل کی جائے گی تاکہ دو طرفہ معاملات پر صلاح و مشورہ سمیت باہمی مفاد کے امور پر امداد باہمی کو بڑھاوا دیا جاسکے۔ یہ گروپ ابتدائی دو سالوں میں سال میں کم از کم ایک بار ملاقات کرے گا، کبھی بھارت میں تو کبھی مصر میں۔ تاکہ کام کے مشترکہ پروگرام کو وضع کیا جاسکے ، اس کے انعقاد کا راستہ ہموار کیا جاسکے اور صلاح و مشورہ کیا جاسکے۔ ۔۔۔۔۔۔۔۔۔۔۔ م ن۔ن ا ۔ ج۔
مرکزی کابینہ نے ہندوستان اور مراقش کے درمیان  حوالگی کے معاہدے پردستخط اورتوثیق کی منظوری دی

نئیدہلی09نومبر۔وزیراعظم جناب نریندر مودی کی صدارت میں ہونے والے مرکزی کابینہ کے اجلاس میں ہندوستان اور مراقش کے درمیان حوالگی کے معاہدے پر دستخط کئے جانے اور اس معاہدے کی توثیق کئے جانے کی منظوری دے دی گئی ۔ اس معاہدے پر مراقش کی اہم قائد شخصیت کے مجوزہ سفر ہند کے دوران کئے جائیں گے ۔مراقش کے قائد اعلیٰ کا دورہ ہند 11 سے 18 نومبر 2018 تک جاری رہے گا۔ فوائد : یہ معاہدہ سنگین معاشی ودہشت گرد اوردیگر جرائم کا ارتکاب کرنے والے فرار مجرموں کی حوالگی کے لئے ایک مضبوط قانونی بنیاد فراہم کرے گا۔ اس معاہدے کی روسے ایک ٹھیکیدار ملک میں جرم کا ارتکاب کرکے دوسرے ٹھیکیدار ملک میں پناہ لینے والے مجرموں کی حوالگی ممکن ہوسکے گی۔اس کے علاوہ یہ معاہدہ ہندوستان اور مراقش کے قومی مفادات کے خلاف جرم کرنے والے مجرم عناصر پر شکنجہ کسنے سے متعلق باہمی مراسم کو بھی مستحکم بنائے گا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
سابق وزیر اعظم اندرا گاندھی کو ان کے یوم پیدائش پر  وزیر اعظم کا خراج عقیدت

نئی دہلی۔19 نومبر وزیراعظم نریندر مودی نے سابق وزیر اعظم محترمہ اندرا گاندھی کو ان کے یوم پیدائش پر خراج عقیدت پیش کیا ۔ وزیر اعظم نے کہا ‘‘ سابق وزیر اعظم محترمہ اندرا گاندھی کو ان کے جنم دن پر خراج عقیدت۔’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (19.11.2017, Time: 08:32)